KOMISSION ASETUS (ETY) N:o 2039/73 annettu 27 päivänä heinäkuuta 1973 Puolasta ja Romaniasta tuotavien teurastettujen ankkojen lisämaksun vahvistamatta jättämistä koskevien asetusten (ETY) N:o 565/68 ja 2261/69 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon siipikarjanliha-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 123/67/ETY(1), sellaisena kuin se on viimeksi muutettuna liittymisehtoja ja sopimusten mukautuksia koskevalla asiakirjalla(2), ja erityisesti sen 8 artiklan 4 kohdan,

sekä katsoo, että

Romanian sosialistinen tasavalta ja Puolan kansantasavalta ovat käyttäneet 13 päivänä kesäkuuta 1967 annetun neuvoston asetuksen N:o 123/67/ETY 8 artiklassa säädettyä mahdollisuutta saada vapautus maksujen korotuksesta lisämaksua soveltamalla, ja tämä vapautus koski erityisesti ankkojen tuontia yhteisöön kaikissa tarjontamuodoissa,

neuvoston asetuksessa (ETY) N:o 988/73, joka on annettu 9 päivänä huhtikuuta 1973, säädetään uudesta ankkojen tarjontamuodosta "63-prosenttinen" tarjontamuotojen "85-prosenttinen" ja "70-prosenttinen" lisäksi; Puolasta lähtöisin olevien teurastettujen kukkojen, kanojen ja kananpoikien sekä ankkojen ja hanhien lisämaksujen vahvistamatta jättämisestä 24 päivänä huhtikuuta 1968 annetun komission asetuksen (ETY) N:o 565/68(3) ja Romaniasta lähtöisin olevien teurastettujen ankkojen ja hanhien lisämaksun vahvistamatta jättämisestä 13 päivänä marraskuuta 1969 annetun komission asetuksen (ETY) N:o 2261/69(4) oikean soveltamisen varmistamiseksi on tarpeen mukauttaa näitä asetuksia uuteen oikeudelliseen tilanteeseen, ja

tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetuksen (ETY) N:o 565/68 1 artikla seuraavasti:

"Asetuksen N:o 123/67/ETY 4 artiklan mukaisesti vahvistettuja maksuja ei koroteta lisämaksulla Puolan kansantasavallasta peräisin ja lähtöisin olevien yhteisen tullitariffin nimikkeeseen ex 02.02: kuuluvien seuraavien tuotteiden tuonnilta:

a) paloittelemattomat teurastetut kukot, kanat ja kananpojat, kynittyinä, suolistettuina, päineen ja koipineen (ns. 83-prosenttista kanaa);

b) paloittelemattomat teurastetut kukot, kanat ja kananpojat, kynittyinä, puhdistettuina, ilman päätä ja koipia, mutta sydämen, maksan ja kivipiiran kanssa (ns. 70-prosenttista kanaa);

c) paloittelemattomat teurastetut kukot, kanat ja kananpojat, kynittyinä, puhdistettuina, ilman päätä ja koipia ja ilman sydäntä, maksaa ja kivipiiraa (ns. 65-prosenttista kanaa);

d) paloittelemattomat teurastetut ankat, kynittyinä, veret laskettuina, puhdistamattomina tai suolistettuina, päineen ja koipineen (ns. 85-prosenttista ankkaa);

e) paloittelemattomat teurastetut ankat, kynittyinä, puhdistettuina, ilman päätä ja koipia, mutta sydämen, maksan ja kivipiiran kanssa (ns. 70-prosenttista ankkaa);

f) paloittelemattomat teurastetut ankat, kynittyinä, puhdistettuina, ilman päätä ja koipia ja ilman sydäntä, maksaa ja kivipiiraa (ns. 63-prosenttista ankkaa);

g) paloittelemattomat teurastetut hanhet, kynittyinä, veret laskettuina,ä puhdistamattomina, päineen ja koipineen (ns. 82-prosenttista hanhea);

h) paloittelemattomat teurastetut hanhet, kynittyinä, puhdistettuina, ilman päätä ja koipia, sydämen ja kivipiiran kanssa tai niitä ilman (ns. 75-prosenttista hanhea)."

2 artikla

Muutetaan asetuksen (ETY) N:o 2261/69 1 artikla seuraavasti:

"Asetuksen N:o 123/67/ETY 4 artiklan mukaisesti vahvistettuja maksuja ei koroteta lisämaksulla Romanian sosialistisesta tasavallasta peräisin ja lähtöisin olevien yhteisen tullitariffin nimikkeisiin 02.02 A II ja III kuuluvien seuraavien tuotteiden tuonnilta:

a) paloittelemattomat teurastetut ankat, kynittyinä, veret laskettuina, puhdistamattomina tai suolistettuina, päineen ja koipineen (ns. 85-prosenttista ankkaa);

b) paloittelemattomat teurastetut ankat, kynittyinä, puhdistettuina, ilman päätä ja koipia, mutta sydämen, maksan ja kivipiiran kanssa (ns. 70-prosenttista ankkaa);

c) paloittelemattomat teurastetut ankat, kynittyinä, puhdistettuina, ilman päätä ja koipia ja ilman sydäntä, maksaa ja kivipiiraa (ns. 63-prosenttista ankkaa);

d) paloittelemattomat teurastetut hanhet, kynittyinä, veret laskettuina,ä puhdistamattomina, päineen ja koipineen (ns. 82-prosenttista hanhea);

e) paloittelemattomat teurastetut hanhet, kynittyinä, puhdistettuina, ilman päätä ja koipia, sydämen ja kivipiiran kanssa tai ilman (ns. 75-prosenttista hanhea)."

3 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 27 päivänä heinäkuuta 1973.

Komission puolesta

Puheenjohtaja

François-Xavier ORTOLI

(1) EYVL N:o 117, 19.6.1967, s. 2301/67

(2) EYVL N:o L 73, 27.3.1972, s. 14

(3) EYVL N:o L 107, 8.5.1968, s. 7

(4) EYVL N:o L 286, 14.11.1969, s. 24